ITEL
ఐటెల్‌ నుంచి పవర్‌ప్రొ పి41
న్యూఢిల్లీ, ఆగస్టు 21: ఐటెల్‌మొబైల్‌ 4జి అనుభవాలనుమరింత చేరువచేస్తోంది. పవర్‌ప్రొ పి41ను విడుదలచేసింది. వోల్టే, 4జి వోల్టే సౌక ర్యాలు రెండూ ఉంటాయని, 5000 ఎంఎహెచ్‌ బ్యాటరీ, రూ.5999ల ధరలోనే లభిస్తుందని ఐటెల్‌ప్రకటించింది. ఆండ్రాయిడ్‌ తాజా నౌగట్‌ వ్యవస్థతో పనిచేస్తుంది. 5 అంగుళాల డిస్‌ప్లే, 1.3 జిహెచ్‌జడ్‌ క్వాడ్‌కోర్‌, 8జిబి స్టోరేజి, వన్‌జిబిరామ్‌, 5ఎంపి వెనుకకెమేరా ఆటో ఫోకస్‌తో పనిచేస్తుంది. డ్యూయల్‌ లెడ్‌ఫ్లాష్‌ అమర్చింది. వైఫై, 3జి,4జి,2జి, జిపిఎస్‌, బ్లూటూత్‌ ఫీచర్లున్నాయి. గ్రాఫైట్‌, వెండి, గ్రే ,షాంపేన్‌రంగుల్లో లభిస్తున్నది. కంపెనీ సిఇఒ సుధీర్‌కుమార్‌ మాట్లాడుతూ తమ ఐటెల్‌ స్మార్ట్‌ఫోన్‌ మొబైళ్లు కస్టమర్లకు మరింత చేరువ అవుతాయని, పవర్‌ప్రొ పి41తో ఎంతో అనుభూతిని ఇస్తుందని అన్నారు. ఈ ఫోన్‌లో గ్జెండర్‌ యాప్‌ ఉంది. వీటితో ఫైళ్ల షేరింగ్‌, ఫోటోలు వంటివాటిని ఇతర ఉత్పత్తులకు పంపించుకోవచ్చు. ట్రాన్సిషన్‌ హోల్డింగ్స్‌ కంపెనీగా ఉన్న ఐటెల్‌ అత్యధిక విలువలున్న ఉత్పత్తులను తక్కువధరల్లోనే అందించేందుకు నిర్ణయించిందని కంపెనీ సిఇఒ వెల్లడించారు.